Kenapa Programmer Perlu Menulis Blog
Published: 2023-05-25 07:27:05

---
title: Kenapa Programmer Perlu Menulis Blog
published: true
date: 2021-04-17 13:38:31 UTC
tags: 
canonical_url: https://blog.afrieirham.com/kenapa-programmer-perlu-menulis-blog
---

Sejak beberapa tahun ini, semakin ramai pelajar di Malaysia yang berminat untuk belajar _coding_ atau _programming_. Antara sebab utama ramai yang berminat untuk belajar _coding_ adalah peluang pekerjaan yang tinggi, kebolehan membina aplikasi sendiri, peluang kerjaya secara _freelancing,_ dan banyak lagi. Memang tidak dinafikan, skill _programming_ ni adalah satu skill yang sangat berharga dan mempunyai permintaan yang tinggi dalam industri.

Namun begitu, anda juga akan memperoleh pelbagai manfaat sekiranya anda mula menulis blog atau artikel sebagai seorang _software developer_ atau pelajar sains komputer. Dalam artikel ini, saya ingin berkongsi dengan anda, 3 faktor, mengapa anda perlu mula menulis blog.

## Melatih Skill Komunikasi 🗣

![https://images.unsplash.com/photo-1531537571171-a707bf2683da?ixlib=rb-1.2.1&q=85&fm=jpg&crop=entropy&cs=srgb](https://images.unsplash.com/photo-1531537571171-a707bf2683da?ixlib=rb-1.2.1&q=85&fm=jpg&crop=entropy&cs=srgb)

Menulis artikel atau blog yang berkualiti bukanlah perkara yang mudah. Ianya memerlukan skill penulisan dan komunikasi yang tinggi. Menerangkan sesuatu perkara, terutamanya topik yang kompleks seperti _programming_ memerlukan seseorang itu berkomunikasi dengan bahasa yang mudah difahami. Ini merupakan skill komunikasi yang penting untuk diasah oleh seorang _programmer_ kerana tugas mereka bukanlah hanya untuk menulis _code_ tetapi _programmer_ juga perlu menyuarakan pendapat dan idea supaya dapat menjalankan tugas dengan lebih efektif.

Dalam sesebuah _Software Development team_, _programmer_ perlu berkomunikasi dengan pelbagai jenis orang dimana tidak semua orang akan memahami _jargon_ atau _technical term_ yang digunakan oleh _programmer_. Melalui penulisan artikel dan blog, ia membolehkan seseorang _programmer_ itu melatih skill komunikasi mereka dengan lebih berkesan, lebih lebih lagi jika mereka konsistent menulis blog yang berkualiti.

## Belajar Dengan Mengajar 👨🏻🏫

![https://images.unsplash.com/photo-1605711285791-0219e80e43a3?ixlib=rb-1.2.1&q=85&fm=jpg&crop=entropy&cs=srgb](https://images.unsplash.com/photo-1605711285791-0219e80e43a3?ixlib=rb-1.2.1&q=85&fm=jpg&crop=entropy&cs=srgb)

Sebagai seorang _Software Developer_, anda pasti akan belajar perkara baru hampir setiap hari. Samada _programming language_ baru, _library_ baru, _framework_ baru, atau konsep _programming_ yang baru. Apa pun topik yang anda belajar, anda akan lebih memahami topik tersebut jika anda mengajar semula kepada orang lain.

Malah, konsep "Belajar Dengan Mengajar" boleh diimplementasi oleh sesiapa sahaja kerana anda perlu memahami perkara tersebut secara menyeluruh sebelum anda yakin dan boleh mengajar seseorang tentang sesuatu perkara.

_Blogging_ merupakan salah satu platform yang sangat _accessible_ untuk anda mengajar melalui penulisan. Zaman sekarang ni, sesiapa pun boleh _start_ blogging dengan mudah samada di platform seperti _[Hashnode](https://hashnode.com/)_ dan _[Medium](https://medium.com/),_ ataupun di website anda sendiri jika anda mahir membangunkan sebuah website.

## Membina _Personal Branding_ 👨🏻💻

![https://images.unsplash.com/photo-1489370603040-dc6c28a1d37a?ixlib=rb-1.2.1&q=85&fm=jpg&crop=entropy&cs=srgb](https://images.unsplash.com/photo-1489370603040-dc6c28a1d37a?ixlib=rb-1.2.1&q=85&fm=jpg&crop=entropy&cs=srgb)

Jika anda seorang pelajar sains komputer yang aktif di Twitter, saya pasti anda amat mengenali saudara [Omar Mokhtar](https://omvr.io/). Omar merupakan seorang _FullStack Software Developer_ yang dikenali ramai melalui penulisan bebenang beliau di Twitter di mana beliau berkongsi tips dan pengalaman beliau berkaitan sains komputer, programming, dan tips belajar coding kepada _beginners_.

Populariti Omar bukanlah perkara yang berlaku secara tiba tiba, ramai yang mengenali beliau melalui Twitter apabila bebenang beliau di-_retweet_ banyak kali oleh pengguna Twitter. Saya yakin saudara Omar sendiri tahu tentang perkara ini, dimana, dengan berkongsi ilmu dan pengalaman berkaitan topik _programming_ dan sains komputer, ianya dapat menjadikan beliau berada di posisi yang dikenali orang sebagai _Software Developer_ yang mahir dan berpengalaman.

Baru baru ini saudara Omar telah menulis sebuah ebook [Kitab FullStack](http://kitabfullstack.dev/) dan mendapat sambutan yang hangat. Penjualan Kitab FullStack itu merupakan bukti kejayaan _Personal Branding_ beliau. Ramai yang membeli buku tersebut (termasuk saya haha) kerana beliau telah mendapat kepercayaan dan kredibiliti sebagai seorang yang berpengalaman.

Semua ini tidak akan terjadi jika Omar tidak bermula dengan menulis bebenang di Twitter secara percuma dan memberi _value_ kepada orang ramai sebelum beliau melancarkan ebook pertama beliau.

## Konklusi

Tiga perkara yang dah saya terangkan tu adalah antara kelebihan yang saya ingin _highlight_-kan dalam artikel ni. Saya yakin jika anda _search "Why developers should start blogging"_ di Google, anda akan jumpa lebih banyak artikel yang ditulis oleh _developers_ dari pelbagai jenis latar belakang yang menerangkan dengan lebih terperinci tentang perkara ini.

Akhir kata, saya nak _recommend_ satu video daripada _Traversy Media_ yang bertajuk _["Why Developers Should Have a YouTube Channel"](https://youtu.be/oAoYFZvMQEs)._ Walaupun dalam video tu beliau menerangkan tentang kenapa _Developers_ perlu start YouTube Channel, tapi saya rasa ada beberapa _point_ yang boleh dikaitkan dengan _blogging_. Itu sahaja dari saya dalam artikel ni, _thank you for reading!_